# metadata.dc.description[].value
Treballs Finals de Grau de Farmàcia, Facultat de Farmàcia i Ciències de l'Alimentació, Universitat de Barcelona, 2022. Tutor/a: María del Carmen Morán Badenas

# metadata.dc.description.abstract[].value
Precedida per la pubertat i seguida per la senilitat, el climateri és una etapa de la vida de les dones determinada pel reajustament hormonal que experimenta l’organisme a causa de l’envelliment del sistema reproductor. L’arribada de la menopausa deixa enrere la vida cíclica de la fertilitat per reprendre la vida contínua. Els estrògens exerceixen un efecte protector en l’organisme, i canvis en les seves concentracions i en les d’altres hormones durant el climateri, indueixen l’aparició d’una sèrie de manifestacions clíniques que pot arribar a condicionar la qualitat de vida de les dones. L’aplicació de mesures higienicodietètiques alleuja la síndrome climatèrica i l’ús d’eines terapèutiques diverses, com la fitoteràpia, el tractament farmacològic no hormonal i la teràpia hormonal substitutiva, és una possibilitat quan els bons hàbits de vida resulten insuficients. La cerca bibliogràfica i la realització d’enquestes poblacionals posen de manifest la desinformació i l’absència d’educació sanitària existent entre la població actual referent a aquesta etapa vital. Aquestes mancances han motivat l’elaboració d’una infografia interactiva adreçada a la població. L’atenció sanitària que reben les dones durant aquest període de temps, malgrat ser essencial, és deficient. El climateri requereix d’un diagnòstic diferencial i d’un bon assessorament i recolzament per part dels professionals sanitaris. L’entorn social juga un rol molt important en aquest moment de la vida, ja que el tabú, l’estigma i els mites encara perduren i impedeixen que algunes dones puguin viure el climateri de manera plena i saludable.

# metadata.dc.source[].value
Treballs Finals de Grau (TFG) - Farmàcia